Eugenius Teodorovici
Eugenius Rolandus (Dacoromanice Eugen Orlando) Teodorovici (natus die 12 Augusti 1971 Bucarestae) vir publicus Dacoromanicus est.

Munus 
Postquam anno 1990 scholam finivit, Teodorovici ab anno 1993 apud Academiam Studiorum Oeconomicorum Bucarestae ad usque annum 1997 studebat. Annis 1991 - 1999 in administerio vecturae atque deinde ad annum 2004 in ministerio rerum Europaearum operam dedit. Annis 2004 - 2007 in administerio fiscali operam dedit, ubi annis 2007 - 2009 secretarius statalis erat. Deinde ad annum 2012 director iudicii rationum Romaniae fuit.

Cursus honorum 
Die 21 Decembris 2012 Teodorovici, sodalis factionis PSD, minister opum Europaearum in consilio ministrorum Victoris Ponta nominatus est. Eodem tempore senator electus est. Die 30 Martii 2015 novus minister fiscalis nominatus est. Successit Dario Bogdan Vâlcov, qui corruptionis causa ab hoc magistratu se recedere coactus est. Die 4 Novembris 2015 cum toto consilio ministrorum Victoris Pontae se a magistratu recessit. Die 17 Novembris Anca Paliu Dragu ei successit. In consilio ministrorum Vioricae Dăncilă a mense Ianuario 2018 iterum minister fiscalis est. A die 9 Januarii ad usque 22 Februarii 2019 pro tempore etiam minister progressus regionalis fuit. A die 24 Aprilis ad usque 7 Iunii 2019 minister pro tempore opum Europaearum erat. In eum magistratum eum Roxana Mînzatu successit.

Nexus externi 
 Curriculum vitae apud situm Ministerii Opum Europaearum
 Data Teodorovici apud situm senatus Romaniae
 Biographia apud situm consilii ministrorum Romaniae

Notae 

Alumni Academiae Studiorum Oeconomicorum Bucarestensis
Senatores Romaniae
Ministri rerum Europaearum Romaniae
Ministri fiscales Romaniae
Ministri progressus regionalis et periegesis Romaniae